เรื่องร้องเรียน ขอความกรุณาอย่าตีเส้นชะลอความเร็วก่อนถึงทางม้าลายเพิ่มเติม (ทาสีซ้ำ เพิ่มความหนา) บริเวณปากซอยเอกชัย 43/2 - เอกชัย 43/3

ขอเท้าความย้อนกลับไปเมื่อวันที่ 2 ก.พ. ปี 65 จากเหตุการณ์นี้ https://news.ch7.com/detail/547816
รถกระบะชนคนข้ามถนน บริเวณปากเอกชัย 43/3 โดยก่อนหน้านี้ก็มีกรณีมอเตอร์ไซต์ชนหมอกระต่ายที่กำลังข้ามถนน ทำให้ช่วงนั้นสังคมมีความตื่นตัวเรื่องความปลอดภัยของทางม้าลายมากขึ้น

จากเหตุการณ์รถชนคนข้ามปากซอยเอกชัย 43/3 ทำให้ทาง กทม.* ส่ง จนท. เทศกิจเข้ามาสำรวจถ่ายภาพในพื้นที่ (ผู้ร้องเห็น ณ ขณะนั้น) แล้วจากนั้นไม่นานก็มีการตีเส้นชะลอความเร็วขึ้น เส้นชะลอความเร็วนี้สร้างมลพิษทางเสียงกับคนที่อาศัยอยู่ตึกแถวบริเวณดังกล่าวมาก เมื่อรถวิ่งผ่านด้วยความเร็วจะส่งเสียงดัง "คร๊ากกกก คร๊ากกกก คร๊ากกกก" ตามเส้นชะลอความเร็วดังกล่าว หากเป็นรถบรรทุกใหญ่ก็สร้างแรงสั่นสะเทือนอย่างมาก เป็นเช่นนี้ตลอด 24 ชม. เส้นดังกล่าวไม่ได้ช่วยให้รถชะลอความเร็วลดลงแต่อย่างใด เห็นยังขับกันเร็วเช่นเคย

(*ทำไมจึงทราบว่า กทม. เป็นผู้ดูแลการตีเส้นชะลอความเร็วนี้ เพราะตัวผู้ร้องได้เคยโทรไปถามหาผู้รับผิดชอบที่กรมทางหลวง จนท. แจ้งว่าพื้นที่ดังกล่าว กทม. เป็นผู้ดูแล)

เส้นชะลอความเร็วนี้ก่อมลพิษทางเสียงอย่างมาก ณ ช่วงเวลานั้นหลังจากเส้นถูตีขึ้น ผู้ร้องและคนในครอบครัวที่เป็นคนชรา ถึงขั้นนอนไม่หลับอยู่ร่วมสัปดาห์ ส่งผลเสียต่อสุขภาพอย่างมาก ทนฟังร่วมเดือนกว่าจะปรับตัวได้

ผู้รับผิดชอบอาจสงสัยว่าในเมื่อเริ่มปรับตัวได้แล้วจะมาร้องเรียนทำไม เหตุที่มาร้องเรียนในครั้งนี้เพราะเกรงว่าในอนาคตหากเส้นดังกล่าวเลือนลางลง แล้วทาง กทม. จะมาตีเส้นซ้ำ เสริมความหนาเข้าไปอีก รับรองได้ว่าเสียงยิ่งดังมากขึ้น อย่างแน่นอนและส่งผลกระทบกับผู้อยู่อาศัยในบริเวณดังกล่าว จึงขอแจ้งไว้เพื่อรับไว้พิจารณา เพราะการมีอยู่ของเส้นชะลอความเร็วนี้ ไม่ได้ช่วยให้รถขับช้าลงแต่อย่างใด หากเป็นไปได้ผู้ร้องเองก็อยากให้เส้นนี้หายไปเลยได้ยิ่งดี แต่การจะเอาเส้นออกคงยุ่งยากมาก ถ้าเป็นเช่นนั้นก็ขอแค่ว่าอย่ามาตีเส้นเสริมจากเดิมที่เลือนลางอยู่ก็พอ

ขอบคุณครับ